บริษัท ไปรษณีย์ไทย จำกัด จับรางวัล ท้าส่ง ลุ้นล้าน 2020 จากเลขแทร็กครั้งที่ 2 รวม 490 รางวัล เพื่อมอบของขวัญให้กับผู้ใช้บริการทุกคน
บริษัท ไปรษณีย์ไทย จำกัด จับรางวัล ท้าส่ง ลุ้นล้าน 2020 จากเลขแทร็กครั้งที่ 2 รวม 490 รางวัล เพื่อมอบของขวัญให้กับผู้ใช้บริการทุกคนนางสาวสุชาดา พุทธรักษา รองกรรมการผู้จัดการใหญ่ สายงานการตลาด บริษัท ไปรษณีย์ไทย จำกัด กล่าวว่า ไปรษณีย์ไทย จัดกิจกรรมจับรางวัลใหญ่ในแคมเปญ “ท้าส่ง ลุ้นล้าน 2020” ครั้งที่ 2 จำนวน 490 รางวัล อาทิ ทองคำ หนัก 10 บาท MacBook Air โทรศัพท์ iPhone 11 Pro และบัตรกำนัล รวมมูลค่ากว่า 1,500,000 บาท เพื่อมอบเป็นของขวัญให้กับผู้ใช้บริการได้ร่วมส่งเลขแทร็ก หรือ tracking number 13 หลัก ที่ใช้ในการติดตามสถานะสิ่งของส่งชิงรางวัลต่างๆ รวม 2,020 รางวัล มูลค่ากว่า 9 ล้านบาท โดยแบ่งการจับรางวัลเป็น 4 ครั้ง ทุก 15 วัน โดยผู้ใช้บริการสามารถร่วมกิจกรรมได้ หากใช้บริการไปรษณีย์ที่มีเลขแทร็กตรวจสอบสถานะ ทั้งบริการไปรษณีย์ด่วนพิเศษ EMS บริการไปรษณีย์ลงทะเบียน บริการส่งประหยัด eCo-Post  และบริการส่งระหว่างประเทศ ตั้งแต่วันที่ 1 พฤศจิกายน – 31 ธันวาคม 2562 และส่งหมายเลขแทร็ก 13 หลัก ผ่านช่องทางไลน์ @luckytrack หรือเว็บไซต์ www. track.thailandpost.co.thการจับรางวัลในครั้งต่อไปจะจัดขึ้นในวันที่ 27 ธันวาคม 2562 และสำหรับผู้ที่ได้รับรางวัลจะได้รับการติดต่อจากไปรษณีย์ไทยตามหมายเลขโทรศัพท์ที่ลงทะเบียนไว้ โดยจะไม่มีการขอข้อมูลส่วนตัว ความคิดเห็น หรือเรียกเก็บค่าใช้จ่ายก่อนได้รับรางวัล สอบถามรายละเอียดเพิ่มเติมได้โทร 1545